《次杨恒叔无题原倡倒用李商隐韵》
明代·叶元玉

覆雨翻云少定踪，寸心空系景阳钟。只缘路有云霄隔，岂是天无雨露浓。

秋水帘深浮翡翠，西风帐小冷芙蓉。可怜半夜相思梦，不到君门第九重。

作者简介：叶元玉，号古崖，清流县人。明成化十七年(1481)进士，初为户部侍郎，后任广东潮州知府。为清流著名诗人，著有《古崖集》。